
ZÁZNAM

zo 41. 
rokovania vlády Slovenskej republiky

11. januára 2017
Rokovanie vlády viedol predseda vlády.
Vláda na návrh predsedu vlády, ministra práce, sociálnych vecí a rodiny, ministra financií, vedúceho Úradu vlády SR a podpredsedu vlády a ministra vnútra dodatočne zaradila do programu rokovania materiály uvedené v bodoch 30. až 34. tohto záznamu.

Vláda na návrh štátneho tajomníka Ministerstva zahraničných vecí a európskych záležitostí SR L. Parízka vypustila z návrhu programu rokovania materiál uvedený v bode 8. tohto záznamu.

Jednotlivé body programu vláda prerokovala s týmito závermi:
 1.
Návrh zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (č. m.: 41697/2016)


Predložil: minister zdravotníctva

Vláda po prerokovaní materiálu prijala uznesenie č. 1.
 2.
Návrh zákona, ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov (č. m.: 42023/2016)


Predložil: vedúci Úradu vlády SR

Vláda po prerokovaní materiálu prijala uznesenie č. 2.
 3.
Návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (č. m.: 42858/2016)


Predložila: predsedníčka Úradu jadrového dozoru SR

Vláda po prerokovaní materiálu prijala uznesenie č. 3.
 4.
Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 582/2006 Z. z. o bezpečnostných požiadavkách na osobné lode v znení nariadenia vlády Slovenskej republiky č. 452/2010 Z. z. (č. m.: 42439/2016)


Predložil: minister dopravy, výstavby a regionálneho rozvoja 

Vláda po prerokovaní materiálu prijala uznesenie č. 4.
 5.
Koncepcia implementácie Agendy 2030 v medzinárodnom prostredí (č. m.: 43182/2016)


Predložil: minister zahraničných vecí a európskych záležitostí 

Vláda po prerokovaní materiálu prijala uznesenie č. 5.
 6.
Správa o priebehu a výsledkoch štvrtého kola monitorovania úrovne implementácie Rámcového dohovoru na ochranu národnostných menšín v Slovenskej republike (č. m.: 41392/2016)


Predložil: minister zahraničných vecí a európskych záležitostí 

Vláda po prerokovaní materiálu prijala uznesenie č. 6.
 7.
Správa o priebehu a výsledkoch štvrtého kola monitorovania úrovne implementácie Európskej charty regionálnych alebo menšinových jazykov v Slovenskej republike (č. m.: 41395/2016)


Predložil: minister zahraničných vecí a európskych záležitostí 

Vláda po prerokovaní materiálu prijala uznesenie č. 7.
 8.
Priebežný stav plnenia odporúčaní adresovaných Slovenskej republike v rámci 2. kola univerzálneho periodického hodnotenia predkladaný v polovici hodnotiaceho cyklu – návrh (č. m.: 41396/2016)


Predložil: minister zahraničných vecí a európskych záležitostí 

Materiál bol vypustený z návrhu programu rokovania vlády.

 9.
Návrh na zrušenie bodu B.2. uznesenia vlády č. 267 z 30. júna 2016 (č. m.: 41671/2016)


Predložil: minister zahraničných vecí a európskych záležitostí

Vláda po prerokovaní materiálu prijala uznesenie č. 8.
10.
Dodatok č. 1 k plánu zahraničných stykov členov vlády, štátnych tajomníkov a predsedov ostatných ústredných orgánov štátnej správy SR na január 2017 (č. m.: 43412/2016)


Predložil: minister zahraničných vecí a európskych záležitostí 

Vláda po prerokovaní materiálu prijala uznesenie č. 9.
11.
Návrh komplexného organizačného, finančného a legislatívneho riešenia implementácie Akčného plánu FLEGT (EÚ) v podmienkach SR, najmä v oblasti implementácie nariadenia EP a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva a nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (č. m.: 42057/2016)


Predložila: ministerka pôdohospodárstva a rozvoja vidieka 

Vláda po prerokovaní materiálu prijala uznesenie č. 10.
12.
Návrh na zrušenie úlohy B.2. z uznesenia vlády Slovenskej republiky č. 303 z 25. júna 2014 k Zámeru - Vypracovanie koncepcie Efektívnejšia, integrovaná distribúcia platieb verejnej správy občanom (č. m.: 41971/2016)


Predložil: minister financií

Vláda po prerokovaní materiálu prijala uznesenie č. 11.
13.
Návrh aktualizácie koncepcie využitia hydroenergetického potenciálu vodných tokov SR do roku 2030 
(č. m.: 41726/2016)


Predložil: minister životného prostredia 

Vláda po prerokovaní materiálu prijala uznesenie č. 12.
14.
Strategický plán rozvoja dopravy SR do roku 2030 – návrh (č. m.: 42366/2016)


Predložil: minister dopravy, výstavby a regionálneho rozvoja 

Vláda po prerokovaní materiálu prijala uznesenie č. 13.
15.
Návrh Štatútu Ministerstva dopravy a výstavby Slovenskej republiky (č. m.: 40414/2016)


Predložil: minister dopravy, výstavby a regionálneho rozvoja 

Vláda po prerokovaní materiálu prijala uznesenie č. 14.
16. Správa o stave podnikateľského prostredia v Slovenskej republike (č. m.: 42069/2016)

Predložil: minister hospodárstva 

Vláda vzala na vedomie predložený materiál.
17.
Správa o stave používania jazykov národnostných menšín na území Slovenskej republiky za obdobie rokov 2015 – 2016 (č. m.: 43320/2016)


Predložil: vedúci Úradu vlády SR 

Vláda po prerokovaní materiálu prijala uznesenie č. 15.
18.
Návrh na odvolanie vedúcej služobného úradu Štatistického úradu SR a vymenovanie vedúceho služobného úradu Štatistického úradu SR (č. m.: 41761/2016)


Predložil: predseda Štatistického úradu SR

Vláda po prerokovaní materiálu prijala uznesenie č. 16.
19.
Návrh na odvolanie a vymenovanie predstaviteľa Slovenskej republiky v Medzinárodnom výbore pre legálnu metrológiu (č. m.: 403/2017)


Predložil: predseda Úradu pre normalizáciu, metrológiu a skúšobníctvo SR

Vláda po prerokovaní materiálu prijala uznesenie č. 17.
20.
Návrh na odvolanie a vymenovanie vedúceho delegácie Slovenskej republiky v Stálej medzinárodnej komisii na skúšky ručných strelných zbraní (C.I.P.) (č. m.: 404/2017)


Predložil: predseda Úradu pre normalizáciu, metrológiu a skúšobníctvo SR

Vláda po prerokovaní materiálu prijala uznesenie č. 18.
21.
Návrh na uzatvorenie Dohovoru Rady Európy o filmovej koprodukcii (revidovaný) (č. m.: 513/2017)

Predložil: minister kultúry

Vláda po prerokovaní materiálu prijala uznesenie č. 19.
22.
Návrh skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov (tlač 303) (č. m.: 38876/2016)


Predložil: podpredseda vlády a minister vnútra 

Vláda po prerokovaní materiálu prijala uznesenie č. 20.
23.
Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 304) (č. m.: 38879/2016)


Predložil: podpredseda vlády a minister vnútra 

Vláda po prerokovaní materiálu prijala uznesenie č. 21.
24.
Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa mení zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 305) (č. m.: 38878/2016)


Predložil: podpredseda vlády a minister vnútra 

Vláda po prerokovaní materiálu prijala uznesenie č. 22.
25.
Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (č. m.: 913/2017)


Predložil: minister práce, sociálnych vecí a rodiny 

Vláda po prerokovaní materiálu prijala uznesenie č. 23.
26.
Návrh postupu naloženia s 0,46 %-ným podielom štátu v spoločnosti RVS, a. s. (č. m.: 396/2017)


Predložil: minister financií

Vláda po prerokovaní materiálu prijala uznesenie č. 24.
27.
Návrh na vyslanie príslušníkov ozbrojených síl Slovenskej republiky na výcvik do Lotyšskej republiky (č. m.: 406/2017)


Predložili: minister obrany a minister zahraničných vecí a európskych záležitostí

Vláda po prerokovaní materiálu prijala uznesenie č. 25.
28.
Návrh Stratégie zavádzania pozemského digitálneho rozhlasového vysielania v Slovenskej republike (č. m.: 42027/2016)


Predložil: minister dopravy, výstavby a regionálneho rozvoja 

Vláda po prerokovaní materiálu prijala uznesenie č. 26.
29.
Návrh na zrušenie a zmenu niektorých úloh z uznesení vlády Slovenskej republiky (č. m.: 258/2017)


Predložil: minister hospodárstva 

Vláda po prerokovaní materiálu prijala uznesenie č. 27.
30.
Plán práce vlády Slovenskej republiky na rok 2017 (č. m.: 732/2017)
Predložil: predseda vlády 

Vláda po prerokovaní materiálu prijala uznesenie č. 28.
31. Návrh na uzavretie Zmluvy medzi Slovenskou republikou a Japonskom o sociálnom zabezpečení (č. m.: 912/2017)
Predložil: minister práce, sociálnych vecí a rodiny 

Vláda po prerokovaní materiálu prijala uznesenie č. 29.
32.
Návrh na odvolanie štátneho tajomníka Ministerstva financií Slovenskej republiky a odvolanie splnomocnenca vlády Slovenskej republiky pre vyjednávanie rozpočtu Európskej únie (č. m.: 1107/2017)
Predložil: minister financií 

Vláda po prerokovaní materiálu prijala uznesenie č. 30.
33.
Návrh na vymenovanie podpredsedu Správy štátnych hmotných rezerv Slovenskej republiky (č. m.: 853/2017)
Predložil: predseda Správy štátnych hmotných rezerv SR
Vláda po prerokovaní materiálu prijala uznesenie č. 31.
34.
Návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (č. m.: 909/2017)
Predložil: podpredseda vlády a minister vnútra 

Vláda po prerokovaní materiálu prijala uznesenie č. 32.
35.
Materiály pre informáciu:

 a)
Informácia z 95. zasadnutia Bezpečnostnej rady Slovenskej republiky zo dňa 30. novembra 2016 (č. m.: 41664/2016)

Predložil: predseda vlády a predseda Bezpečnostnej rady SR

Vláda vzala na vedomie predložený materiál.
 b)
Návrh na zmeny v zložení slovenskej delegácie vo Výbore regiónov Európskej únie (č. m.: 261/2017)

Predložili: podpredseda vlády a minister vnútra a minister zahraničných vecí a európskych  záležitostí 

Vláda vzala na vedomie predložený materiál.
 c)
Komplexná analytická informácia o stave vo vybraných oblastiach ľudských práv (č. m.: 40128/2016)

Predložila: podpredsedníčka vlády a ministerka spravodlivosti

Vláda vzala na vedomie predložený materiál.
 d)
Informácia o plnení opatrení Stratégie deinštitucionalizácie systému sociálnych služieb a náhradnej starostlivosti v Slovenskej republike za rok 2016 (č. m.: 42493/2016)

Predložil: minister práce, sociálnych vecí a rodiny

Vláda vzala na vedomie predložený materiál.
 e)
Informácia o dopadoch otvorenia trhu práce Slovenskej republiky pre občanov Chorvátskej republiky za rok 2015 (č. m.: 40467/2016)

Predložil: minister práce, sociálnych vecí a rodiny

Vláda vzala na vedomie predložený materiál.
 f)
Záverečná správa o plnení programu zameraného na zintenzívnenie podpory malých a stredných podnikov a na podporu zamestnávania mladých ľudí (č. m.: 40802/2016)

Predložil: minister hospodárstva 

Vláda vzala na vedomie predložený materiál.
 g)
Informácia o plnení hlavných úloh Politiky, zásad a stratégie ďalšieho rozvoja jadrovej bezpečnosti (č. m.: 42010/2016)
Predložila: predsedníčka Úradu jadrového dozoru SR 

Vláda vzala na vedomie predložený materiál.
36.
Rôzne:

Minister dopravy a výstavby ústne informoval členov vlády o situácii v doprave.


Robert Fico   v. r.


predseda vlády

